ddrg/super_eurlex huggingface dataset:
Úradný vestník L 116 , 22/04/2004 S. 0039 - 0039



Rozhodnutie Komisie z 20. apríla 2004 o podmienkach umiestnenia na trh zmesí osív určených na použitie ako krmovina [oznámené pod číslom dokumentu C(2004) 1429] (Text s významom pre EHP) (2004/371/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 66/401/EHS zo 14. júna 1966 o obchodovaní s osivom krmovín [1], a najmä na tretí pododsek jej článku 13 ods. 1, keďže: (1) Na základe smernice 66/401/EHS, osivo v zmesiach určených na použitie ako krmovina možno umiestniť na trh, ak na dôvažok k ustanoveniam o zapečatení obalov a o obchodovaní s nimi, jednotlivé komponenty zmesi spĺňajú pred zmiešaním predpisy spoločenstva týkajúce sa obchodovania, ktoré sa na ne vzťahujú. (2) Aby sa zabezpečil voľný pohyb zmesí osív určených na použitie ako krmivo, mali by sa stanoviť podmienky týkajúce sa výroby, inšpekcie výroby a označovania takýchto zmesí náveskou. (3) Opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TOTO ROZHODNUTIE: Článok 1 Toto rozhodnutie stanovuje podmienky pre výrobu, inšpekciu výroby a označovanie zmesí osív určených na použitie ako krmoviny, na dôvažok k podmienkam stanoveným v smernici 66/401/EHS. Článok 2 Členské štáty požadujú, aby firmy vyrábajúce zmesi osív: a) nainštalovali zmiešavacie zariadenie, ktoré zabezpečí, že hotová zmes bude rovnorodá; b) mali vhodné postupy pre všetky zmiešavacie činnosti; c) ustanovili zodpovedného pracovníka, ktorý bude priamo zodpovedný za zmiešavacie činnosti; d) viedli register zmesí osív určených na použitie ako krmoviny. Článok 3 Firmy zamýšľajúce vyrábať zmesi osív vyhlásia orgánu uvedenému v bode (A) (I) c) (2) prílohy IV k smernici 66/401/EHS: a) percentuálne hmotnostné zloženie jednotlivých komponentov uvedené podľa druhov a, kde je to vhodné, podľa odrôd; b) názov zmesi, ak je uvedený na označení obalov. Článok 4 1. Inšpekciu výroby zmesí osív uskutoční orgán uvedený v článku 3. 2. Inšpekcia sa uskutoční prostredníctvom: a) kontrol totožnosti a celkovej hmotnosti každého komponentu, prinajmenšom náhodnými kontrolami úradných návesiek identifikujúcich obaly osív; a b) náhodných kontrol zmiešavacích činností vrátane hotových zmesí. Článok 5 Podrobné informácie týkajúce sa použitia na účely kŕmenia majú byť uvedené na úradnej náveske a/alebo na náveske dodávateľa. Článok 6 Toto rozhodnutie je adresované členským štátom. V Bruseli 20. apríla 2004 Za Komisiu David Byrne člen Komisie [1] Ú. v. ES L 125, 11.7.1966, s. 2298/66. Smernica naposledy zmenená a doplnená smernicou 2003/61/ES (Ú. v. EÚ L 165, 3.7.2003, s. 23). --------------------------------------------------
Úradný vestník L 123 , 27/04/2004 S. 0107 - 0108



Rozhodnutie Komisie z 26. apríla 2004, ktorým sa členským štátom povoľuje predĺžiť dočasné oprávnenia na novú účinnú látku profoxydim [oznámené pod číslom K(2004) 1512] (Text s významom pre EHP) (2004/400/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh [1], a najmä jej štvrtý pododsek článku 8 ods. 1, keďže: (1) v súlade s článkom 6 ods. 2 smernice 91/414/EHS, v marci 1998 Španielsko obdržalo formulár žiadosti BASF AG o zaradenie účinnej látky profoxydim (bývalé názvy: klefoxydim, BAS 625H v prílohe I k smernici 91/414/EHS. Rozhodnutie 1999/43/ES [2] potvrdilo, že zbierka dokumentov je úplná a môže byť považovaná za v zásade spĺňajúcu požiadavky na údaje a informácie prílohy II a prílohy III k smernici; (2) potvrdenie úplnosti zbierky materiálov bolo potrebné, aby mohla byť podrobne preskúmaná, a aby to umožnilo členským štátom udeliť dočasné oprávnenia, na obdobie až do výšky troch rokov, pre produkty na ochranu rastlín obsahujúce profoxydim, pri splnení podmienok stanovených v článku 8 ods. 1 smernice 91/414/EHS, a najmä podmienky spojenej s podrobným hodnotením účinnej látky a produktu na ochranu rastlín, na základe požiadaviek stanovených uvedenou smernicou; (3) pri profoxydime, dopady na ľudské zdravie a životné prostredie boli hodnotené, v súlade s ustanoveniami článku 6 ods. 2 a ods. 4 smernice 91/414/EHS, pre používanie navrhnuté žiadateľom. Členský štát – spravodajca predložilo predbežnú hodnotiacu správu Komisii 28. marca 2001; (4) posúdenie zbierky dokumentov stále pokračuje po predložení predbežných hodnotiacich správ členským štátom – spravodajcom a nebude možné dokončiť hodnotenie v rámci časového rámca predpokladaného smernicou 91/414/EHS; (5) nakoľko hodnotenie dosiaľ neoznačilo žiadny dôvod na okamžité znepokojenie, členským štátom by sa malo umožniť predĺžiť dočasné oprávnenia udelené pre produkty na ochranu rastlín obsahujúce profoxydim na obdobie 24 mesiacov v súlade s ustanoveniami článku 8 smernice 91/414/EHS, aby mohlo pokračovať skúmanie zbierky dokumentov. Očakáva sa, že hodnotenie a rozhodovací proces v súvislosti s rozhodnutím o možnom zahrnutí profoxydimu do prílohy I, sa ukončí v rámci 24 mesiacov; (6) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Členské štáty môžu predĺžiť dočasné oprávnenia pre produkty na ochranu rastlín obsahujúce profoxydim na obdobie najviac 24 mesiacov od dátumu prijatia tohto rozhodnutia. Článok 2 Toto rozhodnutie je adresované členským štátom. V Bruseli 26. apríla 2004 Za Komisiu David Byrne člen Komisie [1] Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2004/30/ES (Ú. v. EÚ L 77, 13.3.2004, s. 50). [2] Ú. v. ES L 14, 19.1.1999, s. 30. --------------------------------------------------
(1)

Podľa smerníc 66/401/EHS, 66/402/EHS, 2002/54/ES, 2002/56/ES a 2002/57/ES môžu členské štáty oprávniť výrobcov poľnohospodárskeho osiva, aby uvádzali na trh osivo patriace do odrôd, na ktoré bola podaná žiadosť o zápis do katalógu príslušného členského štátu, ako to ustanovuje smernica Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (7).
Úradný vestník L 104 , 08/04/2004 S. 0112 - 0112



Rozhodnutie Európskeho parlamentu a Rady z 30. marca 2004 o využití Fondu solidarity Európskej únie v súlade s bodom 3 Medziinštitucionálnej dohody zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a o zlepšení rozpočtového postupu (2004/323/ES) EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a o zlepšení rozpočtového postupu [1], a najmä jej bod 3, so zreteľom na nariadenie Rady (ES) č. 2012/2002 z 11. novembra 2002 o založení Fondu solidarity Európskej únie [2], so zreteľom na návrh Komisie, keďže: (1) Európska únia založila Fond solidarity Európskej únie (ďalej len "fond") na vyjadrovanie solidarity s obyvateľstvom regiónov postihnutých katastrofami; (2) Malta predložila 10. novembra 2003 žiadosť o využití fondu, týkajúcu sa katastrofy spôsobenej búrkou a záplavami. Španielsko predložilo 1. októbra 2003 žiadosť, týkajúcu sa katastrofy spôsobenej požiarmi. Francúzsko taktiež predložilo 26. januára 2004 žiadosť, týkajúcu sa katastrofy spôsobenej záplavami; (3) Medziinštitucionálna dohoda zo 7. novembra 2002 povoľuje využitie fondu v rámci ročného stropu 1 milión eur; (4) búrky a záplavy na Malte v septembri 2003, lesné požiare v Španielsku v lete roku 2003 a záplavy vo Francúzsku v decembri 2003 splňujú kritériá pre využitie Fondu solidarity Európskej únie, ROZHODLI TAKTO: Článok 1 V rámci všeobecného rozpočtu Európskej únie na rozpočtový rok 2004 sa Fond solidarity Európskej únie využije na poskytnutie čiastky 21916995 eur v položke účelových dotácií. Článok 2 Toto rozhodnutie sa uverejňuje v Úradnom vestníku Európskej únie. V Štrasburgu 30. marca 2004 Za Európsky parlament predseda P. Cox Za Radu predseda D. Roche [1] Ú. v. ES C 283, 20.11.2002, s. 1. [2] Ú. v. ES L 311, 14.11.2002, s. 3. --------------------------------------------------
Úradný vestník L 054 , 23/02/2004 S. 0001 - 0002



Rozhodnutie Európskeho parlamentu a Rady z 18. decembra 2003 o využití nástroja pružnosti v prospech obnovy a rekonštrukcie Iraku podľa bodu 24 Medziinštitucionálnej dohody zo 6. mája 1999 (2004/155/ES) EURÓPSKY PARLAMENT A RADA EURÓPSKEJ ÚNIE, so zreteľom Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a o zlepšení rozpočtového postupu [1], a najmä na jej bod 24, so zreteľom na návrh Komisie [2], keďže: (1) v nadväznosti na zasadanie Európskej rady, ktoré sa konalo 19. a 20. júna 2003 v Solúne, Komisia navrhla, aby podiel Spoločenstva na európskom príspevku v období 2003-2004 činil 200 miliónov eur, z toho na využitie 40 milionov eur v roku 2003 a 160 milionov eur v roku 2004; (2) čiastka predpokladaná pre rok 2004 nebola začlenená do predbežného návrhu rozpočtu na rok 2004. V súlade s tým Komisia navrhla rozpočtovanie čiastky 160 miliónov eur v rámci novej účelovo viazanej položky rozpočtu, vytvorenej prostredníctvom návrhu na opravu návrhu rozpočtu na rok 2004 číslo 1 (článok 19 08 07). Na dohodovacej schôdzi 24. novembra 2003 Európsky parlament a Rada prijali túto zmenu s čiastkou 160 miliónov eur v položke zriadenej na "Pomoc na obnovu a rekonštrukciu Iraku" a využití nástroja pružnosti pre čiastku 95 miliónov eur, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2004 (ďalej len "rozpočet na rok 2004"), sa nástroj pružnosti využíva na poskytnutie čiastky 95000000 eur v položke účelových dotácií. Táto čiastka sa využije na financovanie pomoci pri obnove a rekonštrukcii Iraku v rámci položky 4 finančného výhľadu "Vonkajšie akcie" podľa nového článku 19 08 07 rozpočtu na rok 2004. Článok 2 Toto rozhodnutie sa uverejňuje v Úradnom vestníku Európskej únie súčasne s rozpočtom na rok 2004. V Štrasburgu 18. decembra 2003 Za Európsky parlament predseda P. Cox Za Radu predseda D. Roche [1] Ú. v. ES. L 172, 18.6.1999, s. 1. Dohoda v znení rozhodnutia Európskeho parlamentu a Rady č. 2003/429/ES (Ú. v. EÚ L 147, 14.6.2003, s. 25). [2] Zatiaľ neuverejnené v úradnom vestníku. --------------------------------------------------
SK Úradný vestník Európskej únie L 279/29

ROZHODNUTIE RADY

z 11. augusta 2004,

ktorým sa pozmeňuje dovozný režim spoločenstva týkajúci sa ryže

(2004/619/ES)

RADA EURÓPSKEJ ÚNIE,

so zreteľom na Zmluvu o založení Európskeho spoločenstva, najmä na jej článok 133,

so zreteľom na návrh Komisie,

keďže:

(1) Rada 26. júna 2003 poverila Komisiu, aby začala rokovania podľa článku XXVIII GATT 1994 s cieľom pozmeniť niektoré koncesie týkajúce sa ryže. V súlade s tým spoločenstvo 2. júla 2003 upovedomilo WTO o svojom zámere pozmeniť niektoré koncesie v tabuľke CXL ES.

(2) Komisia viedla rokovania v rámci rokovacích smerníc vydaných Radou, pričom sa radila s výborom ustanoveným článkom 133 zmluvy.

(3) Komisia rokovala so Spojenými štátmi americkými, ktoré majú hlavný dodávateľský záujem na produktoch podpoložky HS 1006 20 (lúpaná ryža) a významný dodávateľský záujem na produktoch podpoložky HS 1006 30 (mletá ryža), Thajskom, ktoré má hlavný dodávateľský záujem na produktoch podpoložky HS 1006 30 (mletá ryža) a významný dodávateľský záujem na produktoch podpoložky HS 1006 20 (lúpaná ryža), a Indiou a Pakistanom, ktoré obe majú významný dodávateľský záujem na produktoch podpoložky HS 1006 20 (lúpaná ryža).

(4) Komisia dosiahla dohodu s Indiou a Pakistanom vo forme výmeny listov, ale nebola schopná dosiahnuť prijateľnú dohodu so Spojenými štátmi americkými a Thajskom.

(5) S cieľom umožniť zmeny niektorých koncesií týkajúcich sa lúpanej a mletej ryže v tabuľke CXL ES by sa mala stanoviť nová colná sadzba pre lúpanú a mletú ryžu.

(6) Stanovenie novej colnej sadzby na lúpanú a mletú ryžu si vyžaduje zmenu nariadenia Rady (ES) č. 1785/2003 z 29. septembra 2003 o spoločnej organizácii trhu s ryžou (1), Komisia by mala byť poverená prijatím dočasných výnimiek z tohto nariadenia.

(7) Opatrenia potrebné na vykonávanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2),

ROZHODLA TAKTO:

Článok 1

Colná sadzba na lúpanú ryžu (kód KN 1006 20) je 65 EUR/t.

Colná sadzba na mletú ryžu (kód KN 1006 30) je 175 EUR/t.

Článok 2

V rozsahu nevyhnutnom na umožnenie plného uplatňovania tejto dohody najneskôr od 1. septembra 2004 sa Komisia môže odchýliť od nariadenia (ES) č. 1785/2003, a to v súlade s postupom uvedeným v článku 3 ods. 2 tohto rozhodnutia, až do zmeny a doplnenia tohto nariadenia, najdlhšie však do 30. júna 2005.

Článok 3

1. Komisii pomáha Riadiaci výbor pre obilniny zriadený článkom 25 nariadenia Rady (ES) č. 1784/2003 z 29. septembra 2003 o spoločnej organizácii trhu s obilninami (3).

2. Ak sa odkazuje na tento odsek, uplatnia sa články 4 a 7 rozhodnutia 1999/468/ES.

Lehota stanovená v článku 4 ods. 3 rozhodnutia 1999/468/ES sa stanovuje na jeden mesiac.

3. Výbor prijme svoj rokovací poriadok.

V Bruseli 11. augusta 2004 Za Radu predseda B. BOT

(1) Ú. v. EÚ L 270, 21.10.2003, s. 96.

(2) Ú. v. ES L 184, 17.7.1999, s. 23.

(3) Ú. v. EÚ L 270, 21.10.2003, s. 78.
3.

Špecifické funkcie a povinnosti a) Poskytovať technickú pomoc Komisii pri organizovaní programov monitorovania salmonely a súvisiacej antimikrobiálnej rezistencie, hlavne podľa článkov 4, 5 a 7 smernice 2003/99/ES. b) Poskytovať technickú pomoc Komisii v rámci stanovenia cieľov spoločenstva podľa článku 4 nariadenia (ES) č. 2160/2003. c) Poskytovať poradenstvo Komisii v oblasti aspektov, ktoré súvisia s očkovacími kmeňmi salmonely a inými špecifickými kontrolnými metódami tak, ako je to vhodné. d) Poskytovať technickú pomoc Komisii, a ak je to vhodné, zúčastňovať sa medzinárodného fóra, týkajúceho sa oblastí právomoci, ktoré sú uvedené v bode 1 vyššie, hlavne pokiaľ ide o štandardizáciu analytických metód a ich implementáciu. e) Zhromažďovať údaje a informácie o vyvíjaných činnostiach a metódach, ktoré sa používajú v národných referenčných laboratóriách, a informovať o nich Komisiu. f) Držať krok s vývojom v oblasti epidemiológie salmonely. g) Primerane spolupracovať so štruktúrami spoločenstva, ktoré sú zapojené do sledovania salmonely, hlavne so sieťou pre epidemiologické sledovanie a kontrolu nákazlivých chorôb v spoločenstve, ako je to stanovené v rozhodnutí Európskeho parlamentu a Rady č. 2119/98/ES (1), vrátane príslušných určených sietí pre sledovanie chorôb.
(1)

Dohoda ES – Čile o sanitárnych a fytosanitárnych opatreniach, ktoré sa vzťahujú na obchod so zvieratami a živočíšnymi výrobkami, rastlinami, rastlinnými výrobkami a ďalším tovarom a na vhodné zaobchádzanie so zvieratami (ďalej len „dohoda“), má za cieľ, vzhľadom na dôležitosť vhodného zaobchádzania so zvieratami a jeho vzťah k veterinárnym záležitostiam, vypracovať normy pre vhodné zaobchádzanie so zvieratami a výskum týchto noriem, s ohľadom na ich vývoj v príslušných medzinárodných normalizačných organizáciách. Podľa dodatku IC dohody sa táto dohoda uplatňuje najmä na vypracovanie noriem vhodného zaobchádzania so zvieratami týkajúcich sa omráčenia a zabitia zvierat.
Úradný vestník L 120 , 24/04/2004 S. 0049 - 0049



Rozhodnutie Komisie z 23. apríla 2004, ktorým sa členským štátom povoľuje predĺžiť dočasné povolenia udelené pre novú aktívnu látku acetamiprid [oznámené pod číslom K(2004) 1479] (Text s významom pre EHP) (2004/390/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 o umiestnení výrobkov na ochranu rastlín na trh [1], a najmä na štvrtý pododsek jej článku 8 ods. 1, keďže: (1) V súlade s článkom 6 ods. 2 smernice 91/414/EHS, Grécko v októbri 1999 dostalo žiadosť zo spoločnosti Nisso Chemical Europe GmbH o zaradenie aktívnej látky acetamiprid (pôvodný názov: Exp 60707B) do prílohy I k smernici 91/414/EHS. Rozhodnutím 2000/390/ES [2] sa potvrdilo, že dokumentácia je úplná a možno ju považovať za spĺňajúcu, v zásade, údaje a požiadavky na informácie v prílohe II a v prílohe III k uvedenej smernici. (2) Potvrdenie úplnosti dokumentácie bolo potrebné, aby ju bolo možné podrobne preskúmať a poskytnúť členským štátom možnosť udeliť dočasné povolenia na obdobie maximálne do troch rokov, pre výrobky na ochranu rastlín s obsahom acetamipridu, a zároveň splniť podmienky stanovené v článku 8 ods. 1 smernice 91/414/EHS a predovšetkým podmienku týkajúcu sa podrobného hodnotenia aktívnej látky a výrobku na ochranu rastlín z hľadiska požiadaviek stanovených v uvedenej smernici. (3) V prípade acetamipridu sa hodnotili účinky na zdravie človeka a na životné prostredie, v súlade s ustanoveniami článku 6 ods. 2 a 4 smernice 91/414/EHS, pre použitie navrhované žiadateľom. Spravodajský členský štát predložil Komisii návrh hodnotiacej správy 21. marca 2001. (4) Preskúmanie dokumentácie stále pokračuje po predložení návrhu hodnotiacich správ spravodajským členským štátom a nebude možné zavŕšiť hodnotenie v časovom limite stanovenom v smernici Rady 91/414/EHS. (5) Keďže pri hodnotení sa zatiaľ nenašiel žiadny dôvod pre okamžité znepokojenie, členské štáty by mali dostať možnosť predĺžiť dočasné povolenia, udelené pre výrobky na ochranu rastlín s obsahom acetamipridu, na obdobie 24 mesiacov v súlade s ustanoveniami článku 8 smernice 91/414/EHS, aby mohlo preskúmanie dokumentácie pokračovať. Očakáva sa, že hodnotiaci a rozhodovací proces vzhľadom na rozhodnutie o možnom zahrnutí acetamipridu do prílohy I sa ukončí do 24 mesiacov. (6) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Členské štáty môžu predĺžiť dočasné povolenia pre výrobky na ochranu rastlín s obsahom acetamipridu na obdobie nepresahujúce 24 mesiacov od dátumu prijatia tohto rozhodnutia. Článok 2 Toto rozhodnutie je adresované členským štátom. V Bruseli 23. apríla 2004 Za Komisiu David Byrne člen Komisie [1] Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2004/30/ES (Ú. v. ES L 77, 13.3.2004, s. 50). [2] Ú. v. ES L 145, 20.6.2000, s. 36. --------------------------------------------------
2.

SKUPINY A SUBJEKTY: 1. Organizácia Abu Nidal [Abu Nidal Organisation (ANO)], [alias Revolučná rada Fatah (Fatah Revolutionary Council), Arabské revolučné brigády (Arab Revolutionary Brigades), Čierny september (Black September) a Revolučná organizácia moslimských socialistov (Revolutionary Organisation of Socialist Muslims)] 2. Brigáda mučeníkov Al Aqsa (Al-Aqsa Martyr's Brigade) 3. Nadácia Al-Aqsa e.V. 4. Al-Takfir a Al-Hijra 5. Aum Shinrikyo (alias AUM, alias Najvyššia pravda Aum, alias Aleph) 6. Babbar Khalsa 7. Komunistická strana Filipín vrátane Novej ľudovej armády (New People’s Army (NPA), Filipíny, spojená s Jose Mariom C. Sisonom (alias Armando Liwanag, alias Joma, vedúci Komunistickej strany Filipín vrátane NPA) 8. Gama'a al-Islamiyya (Islamská skupina), (alias Al-Gama'a al-Islamiyya, IG) 9. Islamský front veľkých východných bojovníkov (IBDA-C) 10. Hamas (vrátane Hamas-Izz al-Din al-Qassem) 11. Nadácia Svätej zeme pre ochranu a rozvoj (Holy Land Foundation for Relief and Development) 12. Medzinárodná federácia sikhskej mládeže [International Sikh Youth Federation (ISYF)] 13. Kahane Chai (Kach) 14. Strana kurdských pracujúcich (PKK), (alias KADEK; alias KONGRA-GEL) 15. Organizácia Mujahedin-e Khalq (MEK alebo MKO) [okrem ‚Národnej rady odporu Iránu’ (NCRI)], [alias Národná oslobodzovacia armáda Iránu (NLA, militantné krídlo MEK), Mudžahedíni iránskeho ľudu (PMOI), Moslimská spoločnosť iránskych študentov] 16. Národná oslobodzovacia armáda Kolumbie (Ejército de Liberación Nacional) 17. Front oslobodenia Palestíny (PLF) 18. Palestínsky islamský džihád (PIJ) 19. Ľudový front za oslobodenie Palestíny (PFLP) 20. Hlavné veliteľstvo ľudového frontu za oslobodenie Palestíny, [alias PFLP-Hlavné veliteľstvo, alias PFLP-GC] 21. Revolučné ozbrojené sily Kolumbie [Fuerzas armadas revolucionarias de Columbia (FARC)] 22. Revolučná ľudová oslobodzovacia armáda/front/strana (DHKP/C) (alias Devrimci Sol (Revolučná ľavica), Dev Sol) 23. Svetlý chodník [Sendero Luminoso (SL)] 24. Stichting Al Aqsa (alias Stichting Al Aqsa Nederland, alias Al Aqsa Nederland) 25. Spojené sebaobranné sily/skupina Kolumbie [Autodefensas Unidas de Colombia (AUC)]
1.

Článok 1 sa mení a dopĺňa takto: a) Odsek 1 sa mení a dopĺňa takto: i) prvý pododsek sa nahrádza takto: „Spoločenstvo poskytuje Európskej investičnej banke (EIB) globálnu záruku s ohľadom na všetky jej nezaplatené, no splatné platby s ohľadom na otvorené úvery v súlade so svojimi zvyčajnými kritériami a na podporu príslušných cieľov zahraničnej politiky Spoločenstva, na investičné projekty vykonávané v krajinách juhovýchodnej Európy, krajinách Stredozemného mora, Latinskej Amerike a Ázii a Juhoafrickej republike.“ ii) v druhom pododseku sa druhá veta nahrádza takto: „Celková maximálna výška otvorených úverov sa rovná 19 460 miliónov EUR, rozdelená takto: — juhovýchodné susedné krajiny: 9 185 miliónov EUR, — krajiny Stredozemného mora: 6 520 miliónov EUR, — Latinská Amerika a Ázia: 2 480 miliónov EUR, — Juhoafrická republika: 825 miliónov EUR, — osobitná akcia na podporu konsolidácie a zintenzívnenia colnej únie ES – Turecko: 450 miliónov EUR, a môže sa použiť najneskôr do 31. januára 2007. Už podpísané úvery sa vezmú do úvahy ako odpočty od regionálnych maximálnych hodnôt.“ b) Odsek 2 sa mení a dopĺňa takto: i) prvá zarážka sa nahrádza takto: „— juhovýchodné susedné krajiny: Albánsko, Bosna a Hercegovina, Bulharsko, Chorvátsko, Bývalá juhoslovanská republika Macedónsko, Rumunsko, Srbsko a Čierna hora, Turecko“; ii) v druhej zarážke sa vypúšťajú slová „Cyprus“, „Malta“ a „Turecko“.
(1)

Dňa 9. júla 2003 prijala Komisia rozhodnutie o pomoci pri reštrukturalizácii, ktoré Francúzsko uvažuje zaviesť v prospech Société Nationale Corse Méditerranée (SNCM), ďalej len „záverečné rozhodnutie“, ktorým vyhlásila zlučiteľnosť časti tejto pomoci so spoločným trhom, ak budú dodržiavané stanovené podmienky. Medzi podmienkami, na ktoré odkazuje článok 2 záverečného rozhodnutia, je podmienka, že do 31. decembra 2006 SNCM nezíska nové plavidlá a nepodpíše zmluvy o stavbe, objednávkach alebo nájme nových alebo obnovených plavidiel. SNCM môže využívať týchto 11 plavidiel, ktoré spoločnosť SNCM vlastnila pred dátumom záverečného rozhodnutia: Napoléon Bonaparte, Danielle Casanova, Île de Beauté, Corse, Liamone, Aliso, Méditerranée, Pascal Paoli, Paglia Orba, Monte Cinto a Monte d'Oro. Posledný pododsek tohto článku stanovuje, že „ak by SNCM mala v dôsledku nezávislých udalostí od jej vôle nahradiť jedno z týchto plavidiel pred 31. decembrom 2006, Komisia bude môcť schváliť takúto náhradu na základe riadne odôvodneného oznámenia Francúzskom.“
(9)

Členské štáty by predovšetkým mali monitorovať dovozovú situáciu a tak zaisťovať akékoľvek dôkazy o opätovnom výskyte problému, keďže takéto zistenie by mohlo poukazovať na zaužívaný model nesprávneho použitia určitej látky alebo ignorovanie záruk stanovených tretími krajinami, ktoré sa týkajú výroby potravín určených na vývoz do Spoločenstva. Členské štáty by Komisii mali oznámiť prípady opätovného výskytu takýchto problémov.
(8)

Po posúdení dokumentácie predloženej Talianskom by sa provincia Como v oblasti Lombardia a provincia Prato v oblasti Toscana mali úradne vyhlásiť za oblasti bez výskytu tuberkulózy hovädzieho dobytka, provincia Brescia v oblasti Lombardia, provincia Prato v oblasti Toscana a provincie Perugia a Terni v oblasti Umbria by sa mali úradne vyhlásiť za oblasti bez výskytu brucelózy hovädzieho dobytka, provincia Pavia v oblasti Lombardia, provincia Massa-Carrara v oblasti Toscana a provincie Perugia a Terni v oblasti Umbria by sa mali úradne vyhlásiť za oblasti bez výskytu enzootickej bovinnej leukózy.